Janusz Gortat

Janusz Kazimierz Gortat (5. tammikuuta 1948 Brzozów – 19. joulukuuta 2023) oli puolalainen nyrkkeilijä ja olympiamitalisti.Sports Reference LLC

Gortat saavutti Münchenin 1972 olympialaisissa pronssia raskaassa keskisarjassa eli alle 81-kiloisissa.Wallechinsky, s. 203Kluge, s. 278 Hän voitti tšekkoslovakialaisen J. Králin pistein 5–0, yhdysvaltalaisen R.N. Russellin pistein 3–2 sekä länsisaksalaisen Rudi Hornigin kehätuomarin keskeytyksellä ensimmäisessä erässä. Välierässään hän hävisi jugoslavialaiselle Mate Parloville pistein 0–5.

Gortat saavutti Belgradin EM-kilpailuissa 1973 raskaassa keskisarjassa hopeaa. Kultamitalin voitti olympiavoittaja Mate Parlov.Lounasheimo, s. 763

Montréalin 1976 olympialaisissa Gortat saavutti jälleen pronssia.Kluge, s. 501–502 Hän voitti jugoslavialaisen M. Popovićin pistein 3–2, bulgarialaisen G. Stoimenovin luovutuksella kolmannessa erässä sekä argentiinalaisen Juan Suárezin pistein 4–1. Välierissä hän hävisi yhdysvaltalaiselle Leon Spinksille pistein 0–5.

Hän kuoli 19. joulukuuta 2023.

 Lähteet 

 Viitteet 

Luokka:Puolalaiset nyrkkeilijät
Luokka:Puolalaiset olympiamitalistit
Luokka:Vuonna 1948 syntyneet
Luokka:Vuonna 2023 kuolleet